CELEX: 
Language: lv
Date: 2020-02-13 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz pārejas pasākumiem vīnkopības produktu krājumu tirdzniecībai labo Deleģēto regulu (ES) 2019/934

EIROPAS
                             KOMISIJA
                                                      Briselē, 13.2.2020.
                                                      C(2020) 672 final
                        KOMISIJAS DELEĢĒTĀ REGULA (ES) …/..
                                          (13.2.2020),
   ar ko attiecībā uz pārejas pasākumiem vīnkopības produktu krājumu tirdzniecībai labo
                                 Deleģēto regulu (ES) 2019/934
LV                                                                                      LV
 ---pagebreak---                                    PASKAIDROJUMA RAKSTS
   1.        DELEĢĒTĀ AKTA KONTEKSTS
   2019. gada 12. martā tika pieņemta Komisijas Deleģētā regula (ES) 2019/934, ar ko Eiropas
   Parlamenta un Padomes Regulu (ES) Nr. 1308/2013 papildina cita starpā attiecībā uz
   atļautajām vīndarības metodēm un ierobežojumiem, kuri piemērojami vīnkopības produktu
   ražošanai un konservācijai. Deleģētā regula (ES) 2019/934 aizstāj un atceļ Komisijas Regulu
   (EK) Nr. 606/2009, ar ko nosaka atļautās vīndarības metodes un ierobežojumus, kuri
   piemērojami vīnkopības produktiem ES.
   Lai nodrošinātu, ka vīnkopības produktus, kas ražoti laikposmā no Deleģētās regulas (ES)
   2019/934 spēkā stāšanās dienas līdz minētās regulas piemērošanas sākuma dienai, var tirgot,
   ar šo deleģētās regulas projektu tiek labota kļūda Deleģētās regulas (ES) 2019/934 15. pantā.
   2.        PIRMS AKTA PIEŅEMŠANAS NOTIKUSĪ APSPRIEŠANA
   Itālija 2019. gada 10. jūlijā lūdza Komisiju precizēt Komisijas Regulas (EK) Nr. 606/2009
   atcelšanas un Deleģētās regulas (ES) 2019/934 spēkā stāšanās un piemērošanas sākuma
   datumus. Pēc Deleģētās regulas (ES) 2019/934 15. panta (pārejas pasākumi) un 17. panta
   (stāšanās spēkā un piemērošana) analīzes Komisija 15. pantā konstatēja kļūdu, proti, atsauci
   uz Deleģētās regulas (ES) 2019/934 spēkā stāšanās dienu, nevis uz minētās regulas
   piemērošanas sākuma dienu.
   Tāpēc Lauksaimniecības tirgu kopīgās organizācijas (Vīns) ekspertu grupas 2019. gada
   17. jūlija un 2019. gada 5. decembra sanāksmēs Komisija informēja ekspertus par vajadzību
   labot Deleģēto regulu (ES) 2019/934 un par ierosināto labojumu. Minētajās sanāksmēs
   iebildumi netika izteikti.
   3.        DELEĢĒTĀ AKTA JURIDISKIE ASPEKTI
   Deleģētās regulas (ES) 2019/934 15. pants ir jālabo, lai aptvertu produktus, kuri saskaņā ar
   Komisijas Regulas (EK) Nr. 606/2009 noteikumiem ražoti laikposmā no deleģētās regulas
   spēkā stāšanās dienas, 2019. gada 27. jūnija, līdz tās piemērošanas sākuma dienai, 2019. gada
   7. decembrim. Pašreizējais formulējums ļauj tirgot vīnkopības produktus, kuri saskaņā ar
   Komisijas Regulu (EK) Nr. 606/2009 ražoti pirms Deleģētās regulas (ES) 2019/934 spēkā
   stāšanās dienas, bet ne laikā starp minētās regulas spēkā stāšanās dienu un piemērošanas
   sākuma dienu. Lai atļautu tirgot vīnkopības produktus, kas iegūti no 2019. gada ražas, atsauce
   uz “spēkā stāšanās dienu” Deleģētās regulas (ES) 2019/934 15. pantā ir jāaizstāj ar atsauci uz
   “piemērošanas sākuma dienu”.
   Tā kā šīs izmaiņas skar deleģētā akta saturu, piemērots instruments ir Komisijas deleģētā
   regula, ar ko labo Deleģēto regulu (ES) 2019/934. To piemēros, ja vien Eiropas Parlaments
   vai Padome divu mēnešu laikā – ar iespēju šo periodu pagarināt vēl par diviem mēnešiem –
   neizteiks iebildumu.
LV                                                 1                                              LV
 ---pagebreak---                             KOMISIJAS DELEĢĒTĀ REGULA (ES) …/..
                                                   (13.2.2020),
    ar ko attiecībā uz pārejas pasākumiem vīnkopības produktu krājumu tirdzniecībai labo
                                      Deleģēto regulu (ES) 2019/934
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 1308/2013 (2013. gada
   17. decembris), ar ko izveido lauksaimniecības produktu tirgu kopīgu organizāciju un atceļ
   Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK)
   Nr. 1234/20071, un jo īpaši tās 75. panta 2. punktu un 80. panta 4. punktu,
   tā kā:
   (1)     Ar Komisijas Deleģēto regulu (ES) Nr. 2019/9342 tika aizstāta un atcelta Komisijas
           Regula (EK) Nr. 606/20093. Pēc Deleģētās regulas (ES) 2019/934 publicēšanas visās
           valodu versijās tika atklāta kļūda.
   (2)     Kļūda attiecas uz Deleģētās regulas (ES) 2019/934 15. pantā noteiktajiem pārejas
           pasākumiem attiecībā uz vīnkopības produktu krājumu tirdzniecību. Regula (EK)
           Nr. 606/2009 tika piemērota līdz 2019. gada 6. decembrim. Deleģētā regula (ES)
           2019/934 stājās spēkā 2019. gada 27. jūnijā. Lai uzņēmējiem būtu pietiekami daudz
           laika pielāgoties jaunajiem noteikumiem, tika nolemts noteikt, ka minētā regula
           piemērojama no 2019. gada 7. decembra.
   (3)     Tādējādi Deleģētās regulas (ES) 2019/934 15. pantā paredzēto pārejas pasākumu
           mērķis bija atļaut laist tirgū vīnkopības produktus, kas saskaņā ar Regulu (EK)
           Nr. 606/2009 ražoti pirms Deleģētās regulas (ES) 2019/934 piemērošanas sākuma
           dienas. Tomēr 15. pantā ir atsauce uz Deleģētās regulas (ES) 2019/934 spēkā stāšanās
           datumu, nevis atsauce uz minētās regulas piemērošanas sākuma datumu. Tas rada
           nevēlamas sekas, proti, jaunās 2019. gada ražas vīnkopības produktus, kas ražoti
           saskaņā ar Regulu (EK) Nr. 606/2009, nedrīkst laist tirgū, ja tie ražoti spēkā stāšanās
           dienā vai pēc tās.
   (4)     Lai atļautu tirgot vīnkopības produktus, kas laikposmā no 2019. gada 27. jūnija līdz
           6. decembrim ražoti saskaņā ar Regulu (EK) Nr. 606/2009, Deleģētās regulas (ES)
           2019/934 15. pantā paredzētie pārejas pasākumi būtu jālabo, lai aptvertu minēto
           laikposmu.
   (5)     Tādēļ attiecīgi būtu jālabo Deleģētā regula (ES) 2019/934.
   1
           OV L 347, 20.12.2013., 671. lpp.
   2
           Komisijas Deleģētā regula (ES) 2019/934 (2019. gada 12. marts), ar ko Eiropas Parlamenta un Padomes
           Regulu (ES) Nr. 1308/2013 papildina attiecībā uz vīnogu audzēšanas apgabaliem, kuros spirta
           koncentrāciju var paaugstināt, atļautajām vīndarības metodēm un ierobežojumiem, kas piemērojami
           vīnkopības produktu ražošanai un konservācijai, minimālo spirta procentuālo daudzumu attiecībā uz
           blakusproduktiem un to realizēšanu, un OIV punktu publicēšanu (OV L 149, 7.6.2019.,1. lpp.)
   3
           Komisijas Regula (EK) Nr. 606/2009 (2009. gada 10. jūlijs), ar ko nosaka konkrētus sīki izstrādātus
           Padomes Regulas (EK) Nr. 479/2008 īstenošanas noteikumus attiecībā uz vīnkopības produktu
           kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).
LV                                                       2                                                     LV
 ---pagebreak---    (6)     Lai ļautu tirgot vīnkopības produktus, kas ražoti no 2019. gada 27. jūnija līdz
           6. decembrim, Deleģētajā regulā (ES) 2019/934 pieļautā kļūda ir jālabo. Šā iemesla dēļ
           šī regula, ar ko veic labojumu, būtu jāpiemēro ar atpakaļejošu spēku no 2019. gada
           27. jūnija,
   IR PIEŅĒMUSI ŠO REGULU.
                                                1. pants
   Deleģēto regulu (ES) 2019/934 labo šādi:
   regulas 15. pantu aizstāj ar šādu:
                                              “15. pants
                                         Pārejas pasākumi
   Vīnkopības produktu krājumus, kas pirms šīs regulas piemērošanas sākuma dienas saražoti
   saskaņā ar noteikumiem, kuri bija spēkā pirms minētās dienas, var realizēt patēriņam
   pārtikā.”.
                                                2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā
   Vēstnesī.
   To piemēro no 2019. gada 27. jūnija.
   Šī regula uzliek saistības kopumā un ir tieši piemērojama visās dalībvalstīs.
   Briselē, 13.2.2020
                                                 Komisijas vārdā –
                                                 priekšsēdētāja
                                                 Ursula VON DER LEYEN
LV                                                  3                                             LV